Piepklein prooi (1 van 2) - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Piepklein prooi (1 van 2)
Posted by Johan Ayres on January 14, 2022 at 9:13pm
Hierdie foto laat nie reg geskied aan die grootte van die vliegie nie, met die gevolg dat 'n mens nie uit die foto besef hoe klein die groen stukkie prooi eintlik is nie. Die vliegie was so klein dat ek hom aanvanklik nie eens wou afneem nie want ek het gedink dat hy nie duidelik sou uitkom nie. Maar ek het nietemin 'n paar foto's van hom geneem. Toe ek die foto's op die rekenaar aflaai sien ek vir die eerste keer die groen prooi wat die vliegie vashou. Ek het eers gedink dit is 'n stukkie uitgroeisel van die blaar, maar toe besef ek dit is iets wat die vlieg gevang het. Hierdie vliegie is omtrent 'n derde die grootte van 'n normale vlieg wat ons ken, so julle kan julle indink hoe klein die prooi is.
JJ January 15, 2022 at 11:01am
Lyk soos 'n plantluis wat hy eet. Eerste keer dat ek so iets sien, en ja, ek stem saam met Hennie. Baie geluk met 'n besonderse foto!
Hennie Cronjé January 15, 2022 at 5:08am
Verstommend! Hiermee moet ek jou gelukwens. Jy het waarlik 'n toneeltjie vasgevang wat ons nie met die blote oog kan sien nie en dis baie duidelik op die foto. Dis iets besonders. Baie mooi!